
Ministru kabineta rīkojums Nr. 1010
Rīgā 2024. gada 28. novembrī (prot. Nr. 50 39. §)
Par prioritārā pasākuma finansējuma pārdali
· 1. Atbalstīt apropriācijas pārdali 2024. gadā Sabiedrības integrācijas fonda programmas 05.00.00 "NVO atbalsta un sabiedrības saliedētības programma" ietvaros 150 000 euro apmērā no prioritārā pasākuma "Vismaz trīs gadus aprobēta digitāla rīka kiberdrošības aizsardzībai demokrātijas un sabiedrības iesaistes nodrošināšanai nevalstiskajā sektorā" uz pasākumu "NVO fonds", lai nodrošinātu programmas "NVO fonds" ietvaros atbalstīto projektu īstenošanu.
· 2. Sabiedrības integrācijas fondam normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

